Neuroottisuus

Neuroottisuus eli negatiivinen emotionaalisuus eli tunne-elämän epätasapainoisuus on temperamenttiin pohjautuva taipumus kokea kielteisiä tunnetiloja ja pitää ympäröivää maailmaa ja ihmissuhteita uhkaavina. Alapiirteitä ovat ahdistuneisuus, vihamielisyys, masentuneisuus, alemmuudentuntoisuus, impulsiivisuus ja haavoittuvuus. Matala neuroottisuus on tunne-elämän tasapainoisuutta ja sitä, että henkilö ei huolestu eikä masennu helposti.Metsäpelto, Riitta-Leena & Rantanen, Johanna 2009, s. 76–79, 87.

Neuroottisuus on yksi Big Five -persoonallisuusluokituksen piirteistä.

Ne, joilla on vähän neuroottisuutta, ovat emotionaalisesti vakaita ja reagoivat vähemmän stressiin. He ovat tyyniä, tasaisia ja harvemmin jännittyneiksi tai hermostuneiksi. Vaikka heillä on vähän kielteisiä tunteita, heillä ei välttämättä ole paljon myönteisiä tunteita, jotka liittyvät useammin ekstroversioon ja sovinnollisuuteen. Neuroottisilla ekstroverteillä esimerkiksi olisi sekä myönteisiä että kielteisiä tunnetiloja runsaasti, eräänlainen "tunnetilojen vuoristorata".

 Lähteet 

Luokka:Persoonallisuuspsykologia